衞楨固

衞楨固（），字屏君，别號紫嵐，陝西韓城縣人。明朝政治人物，官至雲南道監察御史。明亡，自盡殉國。

生平
衞楨固少負奇氣，喜談兵法。崇祯六年癸酉陕西鄉試舉人，崇禎七年（1634年）甲戌科會試一百三十三名，三甲二十一名進士《崇祯七年甲戌科进士履历便览》：卫桢固，曾祖鸾；祖世约；父槚，儒官。紫岚，礼记房，丙午年九月十三日生，西安府韩城人，癸酉乡试，会一百三十三名，三甲二十一名，都察院观政，六月授开封府推官，己卯應天同考，庚辰行取，辛巳考选云南道御史，巡芦沟桥，本年巡按真定。。都察院觀政，六月授開封府推官，十三年行取入京。當時亂軍四起，衞楨固防備有方。崇禎十四年（1641年）九月，舉卓異，召對紫禁城中左門，拜雲南道監察御史，巡视芦沟桥。次年，受命巡按眞定等處。

崇禎十七年（1644年）正月，李自成大軍陷河東諸郡，大學士李建泰請禦，命衛楨固監軍。三月，李自成破北京，楨固誓言殉國。有參將王燝以二百兵士隨征，行至大石橋，遇賊數萬騎。楨固令王燝死戰，全軍覆沒，二人皆被俘。闖軍丞相牛金星，記恨楨固在開封任職時舊事，將其下獄。後來李自成兵敗西逃，衛楨固逃脫，進入五臺山西北峪，留下絕命辭之後自盡。《陝西通志·巻六十一·人物七·忠節》：衞楨固，字屏君，韓城人。少負奇氣，喜談兵，手畫山川形勢，習戰陣攻守之法。崇禎甲戌成進士，授開封府推官。是時流寇往來，村民扶攜奔走，多及於難。公議脩築西闗城處之經，南陽、汝寧、河南諸城，皆量其地宜城者，勸諭增築，論守城事宜十三條。撫按奇公才，有警必檄與謀公，受檄即戎服據鞍，按視城壘，所過扼塞險易悉識之。十四年九月，以卓異召對中左門，言平寇為足國第一務。帝善其對，擢拜雲南道御史。明年，受命巡按真定等處。時河南民有遭寇竄河上者，楨固竭家貲以賑，檄縁河州縣安輯，活數十萬人。甲申正月，闖逆陷河東諸郡，大學士李建泰請禦之，命楨固監其軍。三月，京城陷，誓殉國難。楨固按畿南，嘗疏救參將王燝。燝以兵二百隨征，至是，行至大石橋，遇賊數萬騎。督燝兵殊死戰，賊引卻，已復益兵來戰，官軍盡覆，楨固突圍出走，追騎至，躍入井中，水涸不得死，為賊所執，抗罵不屈。賊相牛金星，故中州舉人，嗛公理汴時，發其惡，幽公於獄中，會自成西奔，楨固乃得脱，入五臺山之西北峪，為絕命辭，遂自殺。《甲申傳信錄》誤傳其降闖軍。《甲申傳信錄·卷五》誤作漢貞固：韓貞固，陝西韓城人，甲戌進士。官陝西道御史，授原職。

著作
巡按眞定時，所上疏稿集為《眞定奏疏》一卷。《四庫全書》存目。《四庫全書·史部十二 詔令奏議類存目》：《眞定奏疏》一卷，《附刻》，一卷，陝西巡撫採進本。明衞楨固撰。楨固字紫嵐。韓城人。崇禎甲戌進士。歷官雲南道監察御史。此其巡按眞定時所上疏稿也。凡二十六篇。其論劾白廣恩淫掠。及領兵官潘鳳閣擅責縣官諸疏。於明季軍政不修。可以概見一二。其子執蒲跋而刻之。執蒲字禹濤。國朝順治辛丑進士。官至左都御史。其初授監察時。適亦得雲南道。遂以己疏一册附刻其後。

 家族 
曾祖卫鸾；祖卫世约；父卫槚，儒官。子衞執蒲，字禹濤，清順治十八年（1661年）辛丑科進士。初授監察御史，亦得雲南道。官至左都御史。曾刊刻父親奏疏，并將己疏一册附刻其後。

參考文獻

Z
Category:韩城人
Category:崇禎六年癸酉科陝西鄉試舉人
Category:明朝雲南道監察御史
Category:明朝都察院觀政
Category:明朝開封府推官
Category:明朝自杀人物